Presuda Suda (treće vijeće) od 16. listopada 2025. (zahtjev za prethodnu odluku koji je uputio Högsta förvaltningsdomstolen - Švedska) – Polismyndigheten/Konkurrensverket
(predmet C-282/241, Polismyndigheten)
„Zahtjev za prethodnu odluku – Javna nabava – Direktiva 2014/24/EU – Članak 72. – Izmjena okvirnog sporazuma tijekom njegove provedbe – Vrijednost izmjene niža od vrijednosti iz članka 72. stavka 2. – Izmjena modela plaćanja predviđenog u okvirnom sporazumu – Značajna izmjena okvirnog sporazuma – Promjena cjelokupne prirode okvirnog sporazuma”
Jezik postupka: švedski
Sud koji je uputio zahtjev
Högsta förvaltningsdomstolen
Stranke glavnog postupka
Tužitelj: Polismyndigheten
Tuženik: Konkurrensverket
Izreka
Članak 72. stavak 2. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ
treba tumačiti na način da:
ne treba smatrati da izmjena metode plaćanja predviđene u okvirnom sporazumu koji je dodijeljen na temelju kriterija najniže cijene, kojom se mijenja ravnoteža između fiksnih i promjenjivih cijena te su razine cijena prilagođene u mjeri koja tek neznatno mijenja ukupnu vrijednost tog okvirnog sporazuma, mijenja cjelokupnu prirodu navedenog okvirnog sporazuma u smislu te odredbe, osim ako izmjena metode plaćanja predviđene u istom okvirnom sporazumu dovede do temeljne promjene njegove ravnoteže.
____________
1 SL C/2024/3901, C